Alaikäiset tehtaissa
Alaikäiset tehtaissa. Tuonoittain tekivät muutamat paperitehtaiden omistajat Teollisuushallitukselle pyynnön, että saisivat käyttää 15 ja 18 ikävuoden välillä olevia poikia yötyöhönkin 12 tunnin aikana kerrallaan. Vielä pyysivät he, ettei tämän laatuisille työmiehille tarvitsisi myöntää erityisiä lepohetkiä, vaan saisivat aterioimisaikaa tehdasten huoneissa, jolla ajalla käynnissäolevia koneita ei tarvitsisi seisottaa. Tähän pyyntöön on mainittu hallitus suostunut ja myöntänyt mainitun oikeuden kahdeksi vuodeksi, määräämällä kuitenkin seuraavia ehtoja: Työnantajan on hankittava ja ammattitarkastajalle näytettävä lääkärintodistus siitä, ettei yötyö ole nuorukaisen terveydelle vahingollista. Tätä Teollisuushallituksen päätöstä pitää yksi kappale maan kummallakin kielellä naulata johonkin näkyvään paikkaan tehtaassa.

[Lähde: Aamulehti 10.1.1890 sivu 2]

Anonyymi
Aamulehti
1890